Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 620/13/8802	Košice I, 12.12.2014
EEČ : 2-63-403-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 12.12.2014, spisová značka 4 Pv 620/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach dňa 10.10.2013 v čase okolo 22.00 hod. v byte na ul. Charkovskej č. 6 sa vyhrážal svojej manželke XXXXX tak, že počas slovnej hádky k nej pristúpil v spálni vedľa postele, chytil ju rukou za vlasy a sotil ju na posteľ na chrbát a keď sa posadila, priložil dlaň svojej ruky na jej tvár a zatlačiť ju späť chrbtom na posteľ, pričom jej povedal „ zabijem ťa a ja ti ešte ukážem “, následne dňa 11.10.2013 v čase okolo 11.00 hod. sa jej opätovne počas slovnej hádky vyhrážal tak, že pristúpil k nej, keď bola na balkóne a povedal jej „ vyhodím ťa z balkóna a takú ti tu teraz jednu strelím, že ťa zabijem “ a taktiež ešte toho istého dňa počas ich hádky jej povedal „ ja ti ešte ukážem, ty tu nebudeš na mňa volať policajtov “, čím takto svojím konaním vzbudil u poškodenej XXXXX dôvodnú obavu o svoj život a zdravie, pričom k jej zraneniu nedošlo

Uznesením prokurátora Okresnej prokuratúry XXXXX XXXXX zo dňa 12.12.2014, spisová značka 4 Pv 620/13/8802, bola určená obvinenému skúšobná doba v trvaní 12 mesiacov.
Odôvodnenie:

	XXXXX prokuratúry XXXXX XXXXX uznesením zo dňa 12.10.2013 sp. zn. 4 Pv 620/13, podľa § 216 ods. 1 Trestného poriadku podmienečne zastavil trestné stíhanie obvineného XXXXX, za prečin nebezpečné vyhrážanie podľa § 360 ods. 1, ods. 2 písm. b / Trestného zákona, ktorého sa dopustil tak, že v Košiciach dňa 10.10.2013 v čase okolo 22.00 hod. v byte na ul. Charkovskej č. 6 sa vyhrážal svojej manželke XXXXX tak, že počas slovnej hádky k nej pristúpil v spálni vedľa postele, chytil ju rukou za vlasy a sotil ju na posteľ na chrbát a keď sa posadila, priložil dlaň svojej ruky na jej tvár a zatlačiť ju späť chrbtom na posteľ, pričom jej povedal „ zabijem ťa a ja ti ešte ukážem “, následne dňa 11.10.2013 v čase okolo 11.00 hod. sa jej opätovne počas slovnej hádky vyhrážal tak, že pristúpil k nej, keď bola na balkóne a povedal jej „ vyhodím ťa z balkóna a takú ti tu teraz jednu strelím, že ťa zabijem “ a taktiež ešte toho istého dňa počas ich hádky jej povedal „ ja ti ešte ukážem, ty tu nebudeš na mňa volať policajtov “, čím takto svojím konaním vzbudil u poškodenej XXXXX dôvodnú obavu o svoj život a zdravie, pričom k jej zraneniu nedošlo.

	Podľa § 216 ods. 2 Trestného poriadku bola obvinenému určená skúšobná doba v trvaní 12 / dvanásť / mesiacov.

	Uznesenie o podmienečnom zastavení trestného stíhania nadobudlo právoplatnosť dňa 25.10.2013, teda skúšobná doba plynula od dňa 26.10.2013 do 25.10.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bol vyžiadaný odpis z registra trestov, charakteristika z Obvodného úradu XXXXX, odbor všeobecnej vnútornej správy, podľa miesta trvalého bydliska obvineného ako aj správa ohľadne toho, či sa voči obvinenému nevedie trestné stíhanie za skutok, ktorého by sa mal dopustiť v skúšobnej dobe podmienečného zastavenia trestného stíhania.
  
	Zo správ vyplýva, že obvinený nebol riešený priestupkovo, nevedie sa voči nemu trestne stíhanie a nebol ani odsúdený v priebehu plynutia skúšobnej podmienečného zastavenia trestného stíhania.

	Na  základe  týchto materiálov bolo preukázané, že obvinený počas skúšobnej doby podmienečného zastavenia trestného stíhania viedol riadny život a nedopustil sa trestnej činnosti, čím splnil podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.
Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia  trestného stíhania. / § 217 ods. 4 Tr. poriadku, § 9 ods. 1 písm. e / Tr. poriadku / . 

Mgr. Jozef Stanko
prokurátor